มีก้อนที่คอทั้งสองข้างขนาดไม่เท่ากันกดไม่เจ็บมีจุดแดงคล้ายสิว
สวัสดีค่ะ ก้อนที่คอทั้ง 2 ข้าง เป็นจุดแดงๆ อาจเป็น1. การอักเสบของเนื้อเยื่อ (cellulitis) ซึ่งเกิดจากการติดเชื้อ อาการคือผิวหนังจะมีการบวมแดง ดูนูนเป็นก้อนได้ ร่วมกับอาการเจ็บปวด2. เป็นฝี จะคลำได้เป็นก้อนนูนแดง หัวมีสีขาว เจ็บ ปวด หากมีรูเปิด ก็จะเห็นหนองไหลออกมา และอาจไข้ ปวดเมื่อยตัวร่วมด้วย3. ก้อนซีสต์ไขมันใต้ผิวหนัง แต่น่าจะเป็นก้อนเดียว ก้อนจะมีลักษณะนิ่ม สีเดียวกับผิวหนัง ไม่เจ็บ ไม่ปวด แต่หากมีการอักเสบ ก็จะบวมขึ้น มีสีแดง มีเจ็บและปวดได้4. ก้อนเนื้องอกบางชนิด เช่น ก้อนเนื้องอกหลอดเลือด ซึ่งจะมีสีแดงได้5. ต่อมน้ำเหลืองโต ซึ่งอาจกดเจ็บได้ แต่มักมีสีเดียวกับผิวหนัง มักเกิดจากการติดเชื้อบริเวณใกล้เคียง เช่น มีฟันผุ เหงือกอักเสบ มีแผลในปาก เป็นไข้หวัด มีคอหอยหรือทอนซิลอักเสบ หูชั้นนอกอักเสบ เป็นต้นหากก้อนไม่หายไป แนะนำควรไปพบแพทย์เพื่อตรวจวินิจฉัยและรักษาค่ะ ในเบื้องต้น ไม่ควรไปบีบ แกะ กดก้อนดังกล่าว เพราะอาจทำให้เกิดการอักเสบเพิ่มได้ค่ะ